ओहायो नदी (अंगरेजी: Ohio River) अमेरिका देस आ उत्तर अमेरिका महादीप के एक ठो प्रमुख नदी बाटे। ई नदी मिसिसिपी नदी के सहायक नदी हवे आ पिट्सबर्ग शहर से ले के इलिनोई राज्य के कैरो शहर ले एकर बहाव बा। ई मिसिसिपी के सभसे बड़ सहायिका हवे जहाँ तक ले पानी के मात्रा के बात बा, जहाँ ई मिसिसिपी में मिले ले ओहिजा एह नदी में मिसिसिपी से ढेर पानी रहे ला। वास्तव में तकनीकी रूप से मिसिसीपी एकर सहायिका हवे आ इहे एह नदी तंत्र के मुख्य नदी हवे, हालाँकि, परंपरा में मिसिसिपी के मुख्य नदी मानल जाला।
ओहायो नदी के कुल लंबाई 1,579 किलोमीटर बा आ ई छह गो राज्य सभ के सीमा के सहारे बहे ले आ एकरे थाला में कुल 15 गो अमेरिकी राज्य सभ के कुछ न कुछ इलाका आवे ला। एकर सभसे प्रमुख सहायिका नदी टेनेसी नदी हवे।
bho_Deva bho_Deva